BASES DO III CURSO FORMACIÓN DEPORTIVA PARA TÉCNICOS E CLUBS DEPORTIVOS
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 01/04/2015)

A Xunta de Goberno desta Deputación Provincial, na súa sesión ordinaria do día 27 de marzo de 2015, adoptou, entre outros, o seguinte acordo: Co desenvolvemento destes cursos preténdese, por unha banda, mellorar a formación dos técnicos e directivos que están á fronte de clubs e asociacións deportivas da provincia de Pontevedra, contribuíndo así á configuración curricular alternativa das persoas que actúan no campo da actividade físico-deportiva da provincia e, por outra, mellorar a xestión das entidades deportivas mediante a formación teórico- práctica dos directivos que se sitúan á fronte destas entidades. É tamén obxectivo principal desta acción formativa divulgar o espírito pedagóxico e motivador que debe presidir toda actuación dentro do deporte escolar e xuvenil, diferenciándoo claramente de modelos competitivos ou baseados no alto rendemento deportivo. O III Curso de Formación Continua en Dirección e Xestión de Entidades Deportivas, organizado pola Deputación de Pontevedra, por un importe de quince mil (15.000,00) euros previstos na aplicación orzamentaria 15/340.3410.227.06, levarao a cabo unha empresa externa especializada contratada pola propia institución provincial, e que cumprirá os seguintes obxectivos: Preséntase a ficha resumo coas principais características dos cursos. Ofertarase un máximo de 40 prazas por curso. Destinatarios: directivos e técnicos deportivos dos distintos clubs da provincia de Pontevedra. As prazas outorgaranse por rigorosa orde de inscrición, independentemente de que xa participasen en edicións anteriores. Para evitar duplicidades en cada edición fíxase un límite de dúas persoas dun mesmo club, que deberán acreditar a pertenza ó devandito club cun certificado do secretario facendo mención ó seu nome e cargo. No caso de que haxa máis solicitantes que prazas ofertadas confeccionarase unha lista de reserva de ata 10 persoas, que terán prioridade para participar na seguinte edición. O prazo de inscrición será desde o día seguinte ó da súa publicación no Boletín Oficial da Provincia de Pontevedra (BOPPO) ata o 18 de abril de 2015 incluído. As solicitudes poderán presentarse no Rexistro xeral da Deputación na sede de Pontevedra, situada na avda. Montero Ríos, s/n (con horario de luns a venres de 8:30 a 14:30 h e de 17:00 a 19:00 h e os sábados de 9:00 a 13:00 h), na sede de Vigo, situada na Rúa Oporto, 3, (con horario de luns a venres de 9:00 a 14:00 h) ou a través dos demais medios previstos no artigo 38.4 da Lei 30/92, de 26 de novembro. Existirá un control de asistencia ó curso durante as tres xornadas. Tras finalizar o curso pasaráselles ós alumnos un cuestionario final de avaliación onde deberán demostrar todo o coñecemento adquirido. Unha vez que o alumno superase esta proba de avaliación poderá iniciar o traballo teórico-práctico tutelado por un profesor do curso, co fin de afianzar máis os contidos abordados nas distintas materias. Esta actividade será gratuíta e ofertarase soamente para os directivos e técnicos de clubs inscritos oficialmente na provincia de Pontevedra. A matrícula inclúe: A organización e a realización destes cursos correrá a cargo dunha empresa externa, contratada pola Deputación, especializada neste tipo de formación. Utilizaranse diversos métodos de aprendizaxe co obxectivo de facilitar ó máximo a asimilación por parte do alumnado dos contidos traballados. Inicialmente levarán a cabo unhas actividades para coñecer as motivacións e os intereses do alumno para o logro dos obxectivos que se queren alcanzar dentro do programa formativo. Desenvolveranse tamén sesións maxistrais mediante a exposición oral complementada co uso de medios audiovisuais e a introdución dalgunhas preguntas dirixidas ós alumnos, coa finalidade de transmitir coñecementos e facilitar a aprendizaxe. Tamén se utilizarán técnicas de dinámica de grupos mediante as que os alumnos discutirán de forma libre, informal e espontánea sobre un tema exposto polo profesor, coordinados en todo momento por este. En Pontevedra, no salón de actos da Escola de Canteiros, situada na rúa Illa do Santo, núm.2, Poio. Tel.: 986 833 075. En Vigo, na sede da Deputación de Pontevedra, situada na rúa Oporto, núm.3. Pontevedra, 13 de marzo de 2015.—O xefe do Servizo de Deportes, Mariano Gómez-Ulla Álvarez.